STUUR ’N NOODSEIN NAMENS ’N AFHANKLIKE EN NAVIGEER TOT BY HULLE
Klik op die afhanklike se foto op die hoofskerm. Jy sal op ’n opwipvenster onderaan die skerm jou gekose afhanklikes se foto’s en naam sien, waar jy uit die volgende aksies kan kies: – Navigeer – Navigeer na jou afhanklikes deur van Maps gebruik te maak; jy sal na die kaarttoep op jou foon geneem word om na daardie persoon te kan navigeer. Maak seker dat die ligging korrek is en ooreenstem met die ligging wat die AfriForum 911-noodknoppietoep aandui. – Maak alarm vir gewapende reaksie – Jy kan ’n gewapendereaksievoertuig na jou afhanklike se ligging laat ontbied as jy hul dié vergunning gegee het; dit sal as “Gedeaktiveer” wys indien jy nie dié vergunning toegestaan het nie. – Die alarm sal saam met die besonderhede van jou afhanklike aan die nasionale beheerkamer gestuur word. – Maak alarm vir mediese noodgeval – Jy kan ’n mediesereaksievoertuig na jou afhanklike se ligging laat ontbied as jy hul dié vergunning gegee het; dit sal as “Gedeaktiveer” wys indien jy nie dié vergunning toegestaan het nie. – Die alarm sal saam met die besonderhede van jou afhanklike aan ER24 en Response 24 se onderskeie nasionale beheerkamers gestuur word. – Boodskap – Jy sal na ’n intoep-boodskapfunksie geneem word waarop jy ’n boodskap kan tik en aan ’n gekose afhanklike kan stuur. Jy kan ook hier boodskappe ontvang.